ดิ้นแจง บ้านประชารัฐพหลโยธิน11 ธนารักษ์หลังพิง กฤษฎีกา สู้ไม่ถอย
นายจักรกฤศฏิ์ พาราพันธกุล อธิบดีกรมธนารักษ์ เปิดเผยกรณีสำนักงานการตรวจเงินแผ่นดิน (สตง.) ทำหนังสือถึงกรมธนารักษ์ เรื่องการก่อสร้างโครงการบ้านธนารักษ์ประชารัฐ ถนนประดิพัทธ์ ซึ่งช่วงท้ายของโครงการติดซอยพหลโยธิน 11 โดย สตง.ระบุว่า ซอยพหลโยธิน 11 มีความกว้างไม่พอกับการจราจรที่จะเพิ่มมากขึ้นในอนาคต อีกทั้งเงื่อนไขการประกวดราคาโครงการไม่รัดกุมด้วย ส่งผลให้ผู้ชนะการประมูลขาดประสบการณ์การทำงานว่า ล่าสุดได้สั่งให้ฝ่ายกฎหมายของกรมธนารักษ์นำเรื่องดังกล่าวมาหารือภายในแล้ว เพราะเนื้อหาของหนังสือที่ สตง.ส่งมานั้น ระบุว่า ปัญหาที่เกิดขึ้น อาจจะก่อให้เกิดความเสียหายแก่โครงการ ซึ่งคำว่าอาจจะ มีความหมาย 2 ด้านคือ อาจจะเสียหายก็ได้ หรืออาจจะไม่เสียหายก็ได้,ฝ่ายกฎหมายของกรมธนารักษ์จะพิจารณาอย่างรอบคอบ หากมีปัญหาด้านกฎหมาย ก็จะส่งเรื่อง ให้คณะกรรมการกฤษฎีกาตีความ เพื่อความชัดเจน หากผลการตีความออกมาว่ากรมธนารักษ์ร่างสัญญาไม่รัดกุมหรือไม่ปฏิบัติตามกฎหมาย ก็จะเสนอให้ตั้งคณะกรรมการสอบข้อเท็จจริงและสอบสวนทางด้านวินัยต่อไป เพราะถือเป็นการทุจริต เนื่องจากเจ้าหน้าที่เขียนสัญญาที่เอื้ออำนวยให้แก่ผู้ชนะการประมูล,นายจักรกฤศฏิ์กล่าวว่า โครงการบ้านธนารักษ์ประชารัฐ เพื่อข้าราชการที่มีรายได้น้อย จะยุติหรือยกเลิกไม่ได้ หากทุกอย่างทำถูกต้องตามกฎหมาย เนื่องจากได้ผ่านความเห็นชอบจากคณะรัฐมนตรี (ครม.) แล้ว แม้นายอภิศักดิ์ ตันติวรวงศ์ รมว.คลัง และผมจะยกเลิกโครงการก็ทำไม่ได้ ซึ่งขณะนี้โครงการก็มีความคืบหน้าอย่างต่อเนื่อง มีการรังวัดที่ดิน และรื้อถอนสิ่งปลูกสร้างเรียบร้อยแล้ว โดยบริษัท จูโน่ พาร์ค จำกัด ผู้ชนะประมูล อยู่ระหว่างทำข้อมูลรายงานวิเคราะห์ผลกระทบสิ่งแวดล้อม (อีไอเอ) หากอีไอเอ ไม่ผ่าน ก็ต้องยุติทันที แต่หากอีไอเอ ผ่าน ต้องเดินหน้า,สำหรับโครงการบ้านประชารัฐธนารักษ์เพื่อข้าราชการที่มีรายได้น้อยมีทั้งหมด 2 โครงการคือ 1.บนถนนประดิพัทธ์ ที่ดินราชพัสดุโรงกษาปณ์เก่า ด้านหลังติดกับซอยพหลโยธิน 11 มีมูลค่าการลงทุนราว 300 ล้านบาท ที่เป็นปัญหากับชุมชน 2.โครงการบนถนนพหลโยธิน ตรงข้ามกับวัดไผ่ตัน เดินหน้าตามปกติ ไม่มีชุมชนคัดค้านแต่อย่างใด ทั้งนี้ โครงการบ้านธนารักษ์ประชารัฐ ของกรมธนารักษ์นั้น ก่อนดำเนินการโครงการก็ได้หารือและพูดคุยกับชุมชนแล้ว ซึ่งในช่วงที่ผ่านมาไม่มีใครคัดค้าน จึงได้เสนอโครงการเพื่อพิจารณาอนุมัติตามลำดับขั้นตอน.
นายจักรกฤศฏิ์ พาราพันธกุล อธิบดีกรมธนารักษ์ เปิดเผยกรณีสำนักงานการตรวจเงินแผ่นดิน(สตง.)ทำหนังสือถึงกรมธนารักษ์เรื่องการก่อสร้างโครงการบ้านธนารักษ์ประชารัฐ ถนนประดิพัทธ์ ซึ่งช่วงท้ายของโครงการติดซอยพหลโยธิน 11 โดย สตง.ระบุว่า
บ้านธนารักษ์ประชารัฐ,บ้านประชารัฐพหลโยธิน11,กรมธนารักษ์,สตง.,จักรกฤศฏิ์ พาราพันธกุล